b"\n_START_ARTICLE_\nCan Xapa\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta baixa i dues plantes pis i torre cantonera. Actualment la casa ha estat restaurada seguint criteris no gaire ortodoxes com seria la introducci\xc3\xb3 d'una gran obertura a la planta principal, completament deslligada del conjunt. Tamb\xc3\xa9 cal fer esment de l'acabat de les fa\xc3\xa7anes, repicades deixant a la vista els rierencs i el morter, que donen un aspecte del mal acabat. S\xc3\xb3n remarcables una finestra g\xc3\xb2tica de la primera planta, amb impostes ornamentades i arquets, i una altra que d\xc3\xb3na al carrer de la Creu amb llinda plana i carreus emmotllurats. La portalada de la planta baixa amb arc rebaixat \xc3\xa9s de 1863. Les cantonades de la torre s\xc3\xb3n amb carreus. Coberta de teula a dues vessants."